Dudley Moore

Dudley Stuart John Moore (født 19. april 1935, død 27. mars 2002)
var en britisk skuespiller, komiker og musiker. Han ble kjent som skuespiller etter sin rolle i Beyond the Fringe på 1960-tallet og senere for sitt samarbeid med Peter Cook. Han ble verdenskjent på grunn av hovedrollene i de to Hollywood-filmene Drømmekvinnen "10" (med blant annet Bo Derek) og komedien Arthur.


== Biografi ==
Dudley Moore ble født i Dagenham i Essex i England. Foreldrene tilhørte arbeiderklassen, og de skal ifølge hans søster ha vist liten hengivenhet for ham. Han var lav, bare 1,59 m og var i tillegg født med klumpfot som krevde mange sykehusbehandlinger. 
Til tross for alle sine problemer ble han med i kor i seksårsalderen samtidig som han spilte piano og fiolin. Han viste seg tidlig som en talentfull pianist og organist. Han var organist ved kirkebrylluper fra 14-årsalderen.
Da han gikk på Dagenhams videregående skole fikk han musikalsk oppfølging av Peter Cork. Cork ble senere en god venn og mentor for Moore. De holdt kontakten fram til 1994.
Mens han studerte ved University of Oxford hadde han en rolle, sammen med Alan Bennett, i en revy. Benett anbefalte ham videre for regissøren som satt opp Beyond the Fringe, en komedie som er ansett som forgjengeren til Monty Python's Flying Circus.I løpet av universitetsårene ble Moore lidenskapelig interessert i jazz. Han ble en drivende jazzpianist og komponist i tillegg til sitt arbeid med å lede musikere, slik som John Dankworth og Cleo Laine.
I 1960 forlot han Dankworths band for å blant annet jobbe med filmen Beyond the Fringe.


== Pete and Dud ==
I 1965 gikk han sammen med Peter Cook og satte sammen komedieserien  Not only.. But also. Denne serien oppnådde tilnærmet kultstatus i sin samtid på BBC. Cook og Moore er mest husket som komedieparet Pete and Dud i de såkalte Dagenham Dialogues, hvor de spilte to menn fra arbeiderklassen.


== Sykdom og død ==
Dudley Moore fikk i 1999 bekreftet at han led av en sjelden Parkinson-relatert uhelbredelig sykdom som gradvis ødelegger deler av hjernen. Han døde i New Jersey den 27. mars 2002, 66 år gammel.
Moore ble utnevnt til kommandør av Order of the British Empire i 2001.


== Filmbiografi ==
1966 – The Wrong Box.
1967 – Bedazzled.
1969 – The Bed Sitting Room.
1972 – Alice’s Adventures in Wonderland.
1978 – The Hound of the Baskervilles (Hunden fra Baskervilles).
1978 – Se opp for Gloria
1979 – Drømmekvinnen.
1980 – PBS Nova: "It's About Time" .
1980 – Wholly Moses! (Milde Moses).
1981 – Arthur.
1982 – Six Weeks (I morgen er det for sent).
1983 – Lovesick  (Oppover ørene forelsket).
1984 – Utro etter noter (Unfaithfully Yours)
1984 – Micki & Maude.
1984 – Best Defense  (Supervåpenet).
1985 – Santa Claus: The Movie (Santa Claus-tidenes største julegave).
1986 – The Adventures of Milo and Otis.
1987 – Like Father, Like Son (Som far, som sønn).
1988 – Arthur 2: On the Rocks.
1990 – Crazy People (Galskap selger)
1992 – Blame It on the Bellboy (Skyld på Piccoloen)
1995 – The Disappearance of Kevin Johnson.
1998 – The Mighty Kong.


== Referanser ==


== Eksterne lenker ==
(en) Dudley Moore – kategori av bilder, video eller lyd på Commons 
(en) Dudley Moore på Internet Movie Database 
(sv) Dudley Moore i Svensk Filmdatabas 
(da) Dudley Moore på Filmdatabasen 
(da) Dudley Moore på Scope 
(fr) Dudley Moore på Allociné 
(en) Dudley Moore på AllMovie 
(en) Dudley Moore hos Turner Classic Movies 
(en) Dudley Moore hos Rotten Tomatoes 
(en) Dudley Moore hos TV Guide 
(en) Dudley Moore hos The Movie Database 
(en) Dudley Moore på Discogs 
(en) Dudley Moore på MusicBrainz 
(en) Dudley Moore på Songkick 
(en) Dudley Moore på Genius — sangtekster 
(en) Dudley Moore på AllMusic 
(en) Om sykdommen PSP CNN.com Arkivert 12. mai 2006 hos Wayback Machine.